cyanic-selkie/wikianc huggingface dataset:
राममोहन राय
शुरुआती जिनगी
इनके शुरुआती पढ़ाई के बारे में बहुत साफ़ जानकारी ना मिले ला। एगो मत के हिसाब से इनके शुरुआती पढ़ाई गाँव के पाठशाला में भइल जहाँ ई बंगाली, संस्कृत आ फ़ारसी सिखलें। बाद में पटना के मदरसा में फ़ारसी आ अरबी के पढ़ाई कइलें आ ओकरे बाद इनके बनारस भेज दिहल गइल जहाँ संस्कृत में हिंदू ग्रंथ सभ के अध्ययन कइलें जेह में वेद आ उपनिषद के शिक्षा शामिल रहल। एह पढ़ाई के तारीख़ आ साल सटीक तय ना बा; मानल ई जाला कि नौ बरिस के उमिर में ई पटना गइलें आ ओकरे दू बरिस बाद बनारस।
रामोहन राय के तीन गो बियाह भइल रहे। पहिला कम्मे उमिर में भइल आ पत्नी के जल्दिये स्वर्गवास भ गइल। दुसरी पत्नी से इनके दू गो लड़िका भइल लोग, राधाप्रसाद 1800 में आ रामप्रसाद 1812 में। 1824 में इनके दुसरकीयो मेहरारू मर गइली। तीसरी पत्नी इनके बाद ले जियली।
बचपन से इनके महतारी-बाप में से एक बेकती इनके बिद्वान आ शास्त्री बनावल चाहत रहे जबकि दुसरहा इनके सभ सुबिधा दे के लौकिक दुनिया में प्रशासक बनावल चाहत रहे। राय एह बचपन के दुबिधा के चलते अपना बादो के जिनगी में ए दुनों ओर डोलत रहि गइलें। अरबी-फ़ारसी के पढ़ाई से इनके एक ईश्वर के बारे में बिचार मजबूत भइल।
नंबी नारायणन
नंबी नारायणन एगो भारतीय बिग्यानी बाड़ें जे इसरो खाती काम करें आ क्रायोजेनिक बिभाग में रहलें। इनका ऊपर बिदेसी एजेंट सभ के सीक्रेट जानकारी बेचे के आरोप लागल रहे। साल 2018 में आइल सुप्रीम कोर्ट के फैसला में इनके बेगुनाह पावल गइल आ पचास लाख के मुआवजा देवे के आदेस भइल।
डेंगू वायरस
डेंगू वायरस (Dengue virus; हिंदी में: डेंगू विषाणु) अइसन वायरस हवे जेकरा चलते डेंगू बोखार के बेमारी होखे ला। ई मच्छर के शरीर में रह के आ मच्छर के काटे से फइले वाला वायरस हवे। ई सिंगल स्ट्रैंड आरएनए वायरस हवे जेकर पाँच गो सीरोटाइप अबतक ले चिन्हित कइल गइल बाड़ें। एह पाँचों के शरीर में इन्फेक्शन होखे से डेंगू के बेमारी हो सके ले।
हाल के सालन में, कम से पछिला 20 साल में, डेंगू वाइरस के बहुत तेजी से बढ़ती देखे में आइल बाटे। एकरे चलते ई गरम देस सभ में ई सभसे घातक मच्छर से होखे वाली बेमारी सभ में से एक भ गइल बाटे। वर्तमान में अइसन अनुमान बाटे की लगभग 390 मिलियन इन्फेक्शन हर बरिस हो रहल बाड़ें। साथे-साथ बहुत सारा अइसन इन्फेक्शन एह वाइरस से होखे लें जिन्हन से कौनों बेमारी के लच्छन ना उपजे ले, या फिर अतना हलुक लच्छन आ परेशानी होले की ई लोग अस्पताल ना जाला आ ई इन्फेक्शन गिनती में ना गिनल जा पावे लें।
इंटरनेशनल हवाईअड्डा
इंटरनेशनल हवाईअड्डा (international airport, इंटरनेशनल एयरपोर्ट; हिंदी: अंतर्राष्ट्रीय हवाई अड्डा) अइसन हवाईअड्डा होला जहाँ कस्टम आ बॉर्डर कंट्रोल के सुबिधा मौजूद होखे ले जवना से कि यात्री लोग दू देसन के बीचा के यात्रा क सके। कौनों भी इंटरनेशनल हवाईअड्डा साधारण तौर पर घरेलू हवाईअड्डा सभ से साइज में बड़हन होला आ लमहर रवने आ भारी बिमान, जइसे कि बोइंग 747 (जंबो जेट) नियर बिमानन, के उतरे के सुबिधा मौजूद होखे के चाहीं जिनहन के इस्तेमाल अंतर्राष्ट्रीय आ एक महादेस से दुसरे महादेस के जात्रा करे में होखे ला। इंटरनेशनल एयरपोर्ट सभ पर घरेलू फ्लाईट सभ भी उतर सके लीं आ अइसन दसा में अक्सरहा इनहन के इस्तेमाल इंटरनेशनल फ़्लाइट खातिर यात्री आ माल पहुँचावल (आ एकरे उल्टा भी, मने कि इंटरनेशनल बिमान से उतरल यात्री लोग के घरेलू फ़्लाइट पकड़ावे के काम) हो सके ला।
मिस यूनिवर्स 2020
ब्रह्माण्ड सुन्नरी 2020 (अंग्रेजी: Miss Universe 2020) ब्रह्माण्ड सुन्नरी सौंदर्य प्रतिजोगिता के 69वां संस्करन रहे। ई प्रतिजोगिता 16 मई 2021 के सेमिनोल हार्ड रॉक होटल एंड कैसिनो, फ्लोरिडा मे भइल। दक्खिन अफिरका के ज़ोज़ीबिनी टूंज़ी मेक्सिको के एंड्रिया मेजा के ताज पेनहइली।
एमे 74 देस के लोग भाग लिहले रहे। प्रतिजोगिता के होस्ट मारियो लोपेज आ ओलिविया कल्पो लोग कइल; लोपेज अंतिम बेरा ब्रह्माण्ड सुन्नरी 2007 के होस्ट कइले रहन, आ कल्पो के ब्रह्माण्ड सुन्नरी 2012 के ताज पहिनावल गइल रहे।
कस्टम हवाईअड्डा
कस्टम हवाईअड्डा चाहे कस्टम्स हवाईअड्डा (customs airport) अइसन हवाईअड्डा होलें जिनहन के देस के कस्टम अथारिटी द्वारा चिन्हित कइल गइल होला आ जहाँ कस्टम ड्यूटी (सीमा शुल्क) भरे के सुबिधा मौजूद होखे ले। एह हवाईअड्डा सभ पर जरूरी ना बा कि यात्री लोगन के आवागमन के सुबिधा मौजूद होखे, माल के ढोलाई आ आयात-निर्यात खातिर इनहन में सुबिधा मौजूद होला।
अहमदाबाद
अहमदाबाद (Ahmedabad) भारत के गुजरात राज्य में एक ठो शहर बा।
जनसांख्यिकी
साल 2011 के जनगणना अनुसार अहमदाबाद के कुल शहरी जनसंख्या 55,77,940 बाटे आ आसपास के उपशहरी इलाका के मिला लिहल जाय तब कुल जनसंख्या 63,52,254 बा। जनसंख्या के हिसाब से ई भारत के 5वाँ शहर बाटे। जनगणना आँकड़ा के मोताबिक एह शहर में लिंगानुपात 898 आ साक्षरता के दर 88.29% बाटे।
रक्षामंत्री (भारत)
रक्षामंत्री रक्षा मंत्रालय प्रमुख आ भारत सरकार के एगो मंत्री होला। ई मंत्रिमंडल के सभ से महत्वपूर्ण सदस्य सभ मे से एगो होला।
फ़ारसी भाषा
फ़ारसी भाषा एगो प्रमुख एशियाई भाषा बाटे जवन ईरान के आधीकारिक भाषा बाटे।
इलाहाबाद
प्रयागराज (पूर्व नाँव:ईलाहाबाद) भारत देस के उत्तर प्रदेश राज्य में गंगा, यमुना अउरी पौराणिक सरस्वती की संगम पर बसल एगो दसलाखी शहर बा आ ई प्रयागराज जिला क मुख्यालय हउए। एकर प्राचीन नाँव प्रयाग हवे आ ई हिंदू धर्म क एगो बहुत महत्वपूर्ण तीरथ अस्थान हऽ। हर बारिस इहाँ माघ की महीना में माघ मेला लागेला आ हर बारहवाँ बारिस कुंभ मेला, आ हर कुंभ की छह साल बाद अर्धकुंभ मेला लागेला। कुंभ मेला विश्व क सबसे बड़हन मेला हवे।
खारकीव
खारकीव, खारकीएव (Kharkiv) चाहे खारकोव भा ख़ारकोफ़ (Kharkov), यूक्रेन देस में एगो शहर आ खारकीव ओब्लास्त के राजधानी शहर हवे। ई यूक्रेन के दुसरा सभसे बड़ शहर हवे कीव के बाद। यूक्रेन में ई पूरबी हिस्सा में पड़े ला आ यूक्रेन के सोवियत यूनियन से आजादी के समय ई घटना सभ के एगो प्रमुख केंद्र रहल।
इलाहाबाद
अंग्रेजन की समय में सन 1902 से 1920 ले ई शहर संयुक्त प्रांत क राजधानी रहल आ 1958 ई॰ में भारत क राजधानी रहल। प्रयागराज भारत की स्वतंत्रता संग्राम में ए शहर क बहुत महत्व क अस्थान रहे आ काँग्रेस क चौथा अधिवेशन इहँवा भइल रहे। भारत क पहिला परधानमंत्री पं॰ जवाहिरलाल नेहरू के जनम इहँवे भइल रहे। उहाँ के घर आनंद भवन अब एगो संग्रहालय की रूप में बा।
अकबर क बनवावल इलाहाबाद किला, खुसरो बाग, कंपनी बाग, मिंटो पार्क, थोर्नहिल माएन मेमोरियल, भारती भवन पुस्तकालय, हिंदी साहित्य सम्मलेन, हिन्दुस्तानी एकेडमी, प्रयाग संगीत समिति वगैरह ए शहर क प्रमुख आकर्षण आ महत्व के अस्थान बा।
नाँव
प्रयागराज शहर क प्राचीन नाँव प्रयाग हवे। पौराणिक आख्यान की हिसाब से ब्रह्मा जी इहाँ बहुत विशिष्ट प्रकार क यज्ञ कइलें जेवना कारण एकर नाँव प्रयाग पड़ल। एकर नाँव इलाहाबाद पड़ला के दू गो कारण बतावल जाला। कहल जाला कि अकबर ए शहर क नाँव अल्लाह आ आबाद शब्दन के आधार पर कइलें जेवना क मतलब होला अल्लाह द्वारा बसावल नगर। दुसरका मत ई कहेला कि प्राचीन काल में प्रतिष्ठानपुर (वर्तमान में झूँसी) चंद्रवंशीय राजा पुरुरवा क राजधानी रहे आ उहाँ के अपनी माता इला खातिर एगो आवास संगम पर बनववले रहलीं जेवना से ए जगह क नाँव इला आवास पड़ल आ एही के अपभ्रंस इलाहाबास पहिले से मौजूद रहे जेवना के अकबर बदल के इलाहाबाद कइ दिहलें। ए दूनो की अलावा एगो मत इहो बा कि ए शहर के नाँव बनाफर योद्धा अल्लाहा की नाँव पर पड़ल ।
प्राचीन काल
प्रयाग क अस्तित्व वैदिक काल से बा आ वैदिक साहित्य में एकर वर्णन ब्रह्मा जी की यग्य की भूमि की रूप में भइल बा आ एही क समर्थन मत्स्यपुराण आ लिंगपुराण में भी मिलेला। इहवाँ पुरातात्विक खोदाई में पालिशदार उत्तरी काला मृदभाण्ड मिलल बा जेवन 600 ईपू से 700 ईपू के बतावल जाला। पुराणन में वर्णन मिलेला कि राजा ययाति जेवन प्रयाग से जा के सप्तसैन्धव प्रदेश पर विजय प्राप्त कइलें उनहीं के पाँच पुत्रन (यदु, द्रुह्य, पुरु, अनु, आ तुवर्शु) की नाँव पर ऋग्वेद की मुख्य जन क नाँव पड़ल। जब आर्य लोग मध्यदेश में आपना प्रभुत्व अस्थापित कइलें तब कौशाम्बी-प्रयाग क क्षेत्र उनहन लोगन की अधिकार में महत्वपूर्ण क्षेत्र रहल। कुरु लोग हस्तिनापुर की बाढ़ में बह गइला की बाद कौशाम्बी नगरी क अस्थापना कइलें जेवन ऋषि कोसंब की नाँव पर बसल । महर्षि वाल्मीकि रचित रामायण में श्री राम के इहवाँ आगमन के वर्णन बा जब ऊ बनवास कि समय दक्षिण की ओर जात घरी इहँवा भारद्वाज ऋषि की आश्रम में रुकल रहलें। इहाँ से श्री राम भरद्वाज ऋषि की सुझाव के मानि के चित्रकूट की ओर गइलें आ उहाँ कुटी बना के रहे लगलें। महाजनपद काल में प्रयाग के ई इलाका वत्स राज्य की अन्दर आवे जेकर राजधानी कौशाम्बी रहे। एकरी बाद भगवान बुद्ध के इहवाँ आगमन के वर्णन मिलल बा जब 450 ईपू मगध में अजातशत्रु के शासन रहे । 319 ईपूमें चंद्रगुप्त मौर्य कौशाम्बी पर अधिकार क लिह्लें आ प्रयाग भी उनकी अधिकार में आ गइल। 273 ई॰ में सम्राट अशोक की शासन काल में इहँवा एगो कीर्ति स्तंभ लगवावल गइल जेवन आज भी अशोक स्तंभ की नाँव से इलाहाबाद में अकबर की किला में सुरक्षित बा। ए पर उत्कीर्ण लेख के प्रयाग प्रशस्ति की नाँव से जानल जाला। प्रयाग प्रशस्ति में समुद्रगुप्त द्वारा 326 ई. में अश्वमेध यग्य कइला क वर्णन लिखल बा आ ए शिला लेख के रचयिता हरिषेण के मानल जाला। समुद्रगुप्त के खोदवावल कुआँ इलाहाबाद की बगल में झूँसी की लगे बा जेवना के समुद्रकूप कहल जाला।
एकरी बाद 525 ई॰ में प्रयाग आ एकरी आसपास की इलाका पर कन्नौज की राजा यशोवर्मन क अधिकार हो गइल। सम्राट हर्षवर्द्धन की बारे में कहल जाला कि उहाँके हर कुंभ मेला में आपन सबकुछ दान क दीं। चीनी यात्री ह्वेन सांग के आगमन हर्षवर्धन की समय में भइल रहे आ ऊ प्रयाग के यात्रा कइलें आ अपनी बर्णन में लिखलें कि गंगा आ यमुना नदी जहाँ मिलेलीं उहाँ एगो बड़ा मंदिर आ विशाल पेड़ बा। उ इहो लिखलें कि ए पेड़ (अक्षयवट) से बहुत लोग कूदि के जान दे देला काहें की ई मान्यता बा कि ए परम पबित्र जगह पर मरला से स्वर्ग मिल जाई। हर्षवर्द्धन की बाद क लगभग 200 बारिस क इतिहास नामालूम बा। लगभग 810 ई. की बाद कन्नौज क शासन प्रतिहार राजपूत लोगन की द्वारा भइल आ 1090 ई॰ की आसपास कड़ा के इलाका चंद्रदेव गहड़वाल की कब्ज़ा में आ गइल। ए समय प्रयाग के शासन कड़ा से चले आ लगभग सारा जानकारी कड़ा की पुरालेख से प्राप्त होला।
मध्यकाल
मुहम्मद गोरी 1194 ई॰ में एक कि बाद एक दिल्ली आ कन्नौज पर अधिकार करत बनारस ले हमला कइलस आ प्रयाग की इलाका पर भी ओकर प्रभुत्व हो गइल। ओह समय से लेके अकबर की समय तक प्रयाग क प्रशासनिक महाव बहुत काम हो गइल रहे आ ई कड़ा से शासित इलाका में आवे। 1567 ई॰ में कड़ा के गवर्नर अली कुली खान की बागी हो गइला पर अकबर इहवाँ आ के ओ के हरा दिहलें आ पहिली बार प्रयाग के यात्रा कइलें अउरी ए अस्थान की सैनिक महत्व के महसूस कइलें। 1574 ई॰ अपनी दूसरी यात्रा की दौरान अकबर इहँवा इलाहाबाद शहर के अस्थापना कइलें आ किला के नीव रखलें।
अंग्रेज शासन में
अंग्रेज इलाहाबाद पर अपनी अधिकार की बाद इहाँ एगो गैरीसन के अस्थापना कइले आ इलाहाबाद के प्रमुख सैनिक केन्द्र की रूप में महत्व दिहलें। अकबर की समय में इलाहाबाद सूबा में 12 गो सरकार आ 177 परगना क इलाका आवे जेवन ब्रिटिश काल में कम हो के 5 आ 23 बचल। सन 1825 में फतेहपुर ज़िला इलाहाबद से अलग कइल गइल आ सन 1842 ई॰ से 1862 ई॰ की बीच में कई बार मिर्जापुर आ इलाहाबाद की बीछ में जिला क सीमा में बदलाव भइल।
सन 1829 ई॰ में इलाहाबाद में कमिश्नरी के अस्थापना भइल आ मिस्टर राबर्ट बार्लो इलाहाबाद के पहिला कमिश्नर नियुक्त भइलें, इलाहाबाद के पहिला कलेक्टर मिस्टर ए. अहमुट्टी रहलें जिनकी नाँव पर मोहल्ला मुट्ठीगंज बसल। 1834 ई॰ में इहँवा गवर्नर के आसन आइल आ 1858 ई में ई संयुक्त प्रान्त क राजधानी बन गइल। इहंवे लार्ड कैनिंग महारानी क घोषणापत्र पढ़ी के सुनावलें आ भारत के शासन ईस्ट इण्डिया कंपनी कि हाथ से महारानी की हाथ में चलि गइल। थोड़ा समय खातिर इलाहाबाद एह समय पूरा ब्रिटिश भारत क राजधानी रहल।
एक तरह से देखल जाय त शहर क वर्तमान स्वरूप अंग्रेजन की समय में बनल। मुट्ठीगंज कीडगंज कोतवाली लूकरगंज, जार्जटाउन, एलनगंज, म्योराबाद जइसन मोहल्ला एही समय बसल। वर्तमान चौक मोहल्ला अंग्रेजन की समय से पाहिले तक एगो गड़ही की रूप में रहे जेवना की आसपास कुछ सागसब्जी आ अनाज के दूकान लगे। लार्ड कैनिंग की नाँव पर सिविल स्टेशन क विकास भइल आ ओ समय ए के कैनिंग टाउन कहल जाय जेवना के वर्तमान नाँव सिविल लाइन्स बा। वर्तमान महात्मा गाँधी मार्ग के ओ समय नाँव कैनिंग रोड रहे।
सन 1866 ई. में इलाहाबाद में हाइकोर्ट के अस्थापना भइल आ ठीक बाद में एक साल खातिर आगरा भेज दिहल गइल लेकिन फिर 1868 ई. में वापस इलाहाबाद आ गइल आ तब से इहंवे बा। सन 1887 ई. में म्योर सेन्ट्रल कालेज के इलाहाबाद विश्वविद्यालय की रूप में मान्यता दिहल गइल आ ई भारत क चौथा सभसे पुरान विश्विद्यालय बनल। प्रथम स्वतंत्रता संघर्ष में इलाहाबाद के महत्वपूर्ण योगदान रहे। इहँवा ग़दर के नेतृत्व मौलवी लियाक़त अली कइलें। इहाँ 6 जून 1957 के बगावत शुरू भइल आ जल्दिये बागी सिपाही आ जनता रेलवे आ टेलीग्राफ पर कब्ज़ा क लिहलें। दारागंज में नाव की पुल पर बागी लोगन क कब्ज़ा हो गइल। मौलवी साहब, जेवन स्कूल के अध्यापक रहलें खुसरू बाग़ से आपन कमान सम्भाले शुरू कइलें। लगभग एक हफ्ता बाद 12 जून के कर्नल नील के पलटन बनारस से इहँवा पहुँचल आ दारागंज क पुल पर आपन कब्जा वापस लिहलस। एकरी बाद शहर में लड़ाई भइल आ तब मौलवी साहब अपनी लोगन की साथ शहर छोड़ के बाहर से लड़ाई करे लगलन। अंग्रेज सेना शहर पर वापस कब्ज़ा कइला की बाद लोगन पर बहुत अत्याचार कइलस। समदाबाद आ रसूलपुर नाँव क दू गो गाँव त पूरा क पूरा जरा दिहल गइलन। एही गाँवन की ज़मीन पर अल्फ्रेड पार्क के निर्माण भइल जेवना के आजकाल आज़ाद पार्क कहल जाला।
भारत की स्वतंत्रता संग्राम में इलाहाबाद क योगदान हमेशा महत्वपूर्ण मानल जाला। इहाँ काँग्रेस क चौथा अधिवेशन लार्ड वेडरबर्न की अध्यक्षता में सन 1888 ई॰ में भइल। एकरी आलावा आठवाँ आ पचीसवाँ अधिवेशन क्रम से 1892 ई॰ आ 1910 ई॰ में भइल। सन 1920 ई॰ में आल-इण्डिया-खिलाफत कांफ्रेंस इलाहाबाद में आयोजित भइल।
आज़ादी की लड़ाई में इलाहाबाद के नेता लोगन क लिस्ट भी बहुत लंबा बा। ए में से प्रमुख लोग रहे पं॰ अयोध्या नाथ, सुरेन्द्र नाथ सेन, पं॰ मदन मोहन मालवीय, मोतीलाल नेहरू, पुरुषोत्तम दास टंडन, सी॰ वाई॰ चिंतामणि, हृदय नाथ कुंजरू, तेजबहादुर सप्रू, जवाहरलाल नेहरू वगैरह। सुन्दरलाल आ मनाज़िर अली सोख्ता क्रांतिकारी दल क सदस्य रहे लोग। महान क्रन्तिकारी चंद्रशेखर आजाद इहँवे अल्फ्रेड पार्क में शहीद भइलें आ उनकी नाँव पर अब ए पार्क के चंद्रशेखर आजाद पार्क कहल जाला।
लोकेशन आ बिस्तार
भूगोलीय रूप से प्रयागराज मध्य गंगा मैदान क हिस्सा बा आ पूरब-पच्छिम बिस्तार की हिसाब से ए मैदान की ठीक बिचा में पड़ेला। गंगा आ यमुना नदियन की बिचा में बसल ए शहर क लोकेशन सैनिक दृष्टि से महत्वपूर्ण हो जाला आ व्यापर की दृष्टीकोण से भी। निर्देशांक की हिसाब से प्रयागराज क लोकेशन 25.45 डिग्री उत्तर अक्षांश आ 81.85 डिग्री पूरबी देशांतर पर बा आ ए शहर में नगर निगम की अन्दर में क कुल क्षेत्रफल 94 वर्ग किलोमीटर बा। इतिहासी जी.टी.रोड जेवन अब स्वर्णिम चतुर्भुज योजना की तहत बिकसित भइल बा ए शहर के दिल्ली आ कलकत्ता से जोड़ेला। प्रयागराज अपनी आसपास कि अन्य शहरन से भी सड़क आ रेल मार्ग से जुडल बा।
ज़मीन
प्रयागराज शहर के समुद्र तल से औसत ऊंचाई 90 मीटर मानल जाला। हालाँकि कुछ इलाका 105 मीटर से अधिक ऊँच बा आ नदी की ओर ई ऊंचाई कम हो के 80 मीटर से नीचे चल जाला। बाढ़ के लेवल 81 मीटर मानल गइल बा। प्रयागराज शहर में सबसे ढेर ऊँच इलाका इलाहाबाद इन्वार्सिटी की लगे बा। दारागंज आ कटरा भी ऊंचाई पर बसल बा। परेड ग्राउंड के इलाका नीचे बा आ अल्लापुर, सलोरी, छोटा बघाड़ा, टैगोर टाउन, एलनगंज के कुछ न कुछ इलाका बाढ़ कि लेवल 81 मीटर से नीचे पड़ेला।
जलवायु
प्रयागराज नम उपोष्ण जलवायु की प्रकार में आवेला। कोपेन की बर्गीकरण की हिसाब से Cwg प्रकार के जलवायु पावल जाला जे में जाड़ा, गर्मी, वसंत आ बरसात चार गो ऋतु होलीं। बरखा की ऋतु से ठीक पाहिले भीषण गर्मी आ शुष्क हवा ए जलवायु प्रकार के बिसेसता बा। औसत सालाना तापमान 26.1 °C होला आ सबसे गरम महीना मई-जून होला जेवना समय तापमान 40 °C के पार क जाला आ 18 जून की बाद मानसून के बारिश शुरू होले। पूरा मई में आ जून की पहिला पाख में गरम हवा लूहि बहेले आ मानसून से पहिले आन्ही-अंधड़ की साथ झंझावाती बरखा होला। जनवरी क महीन सबसे ठंढा होला जेवना में शीतलहरी चलला पर कौनो-कौनो दिन न्यूनतम तापमान 5 डिग्री सेल्सियस से नीचे चल जाला। लूहि आ शीतलहरी छोड़ि के बाकी समय मौसम सुहावन रहेला। अब तक ले सबसे अधिक तापमान 48 °C आ सबसे कम -2 °C रेकार्ड कइल गइल बा ।
औसत सालाना बरखा 1027 मिलीमीटर बतावल जाला आ साल में औसतन 50 दिन बरखा वाला होला जहिया कम से कम 2.5 मिलीमीटर या अधिका बरखा होला। हालाँकि ई औसत पिछला कुछ साल में कम भइल बा। बरखा ऋतु के आरम्भ 18 जून से होला आ अक्टूबर ले चलेला। मानसून की अइला से पाहिले अप्रैल मई में झंझावाती बरखा होला जेवन तेज आन्ही की साथ दुपहरिया बाद नाहीं त राति में आवेला। सबसे ढेर बरखा जुलाई अगस्त में (सावन-भादों) में होले। जाड़ा के बरखा भूमध्य सागर की ओर से उठे वाला चक्रवात पच्छिमी विक्षोभ से होले आ रबी की फसल खातिर बहुत फ़ायदा करेले। सबसे सूखा महीना अप्रैल क होला जे में 5 मिमी से कम बरखा होले।
बदरी वाला मौसम बरसात में होला आ जाड़ा में पच्छिमी विक्षोभ की सामय होला। जाड़ा में कुहासा पड़ेला आ कौनो कौनो दिन घाम ना होला। तेज हवा खाली लूहि की समय चलेला। पुरुआ हवा चलला पर वातावरण में नमी के मात्रा बढ़ि जाला।
वनस्पति
दस लाखी नगर होखला की बावजूद अबहिन प्रयागराज में पेड़-पौधा के संख्या बढियाँ बा लेकिन जेवना तेजी से पुरान मज़बूत पेड़ गिरत जात बाडेन ऊ चिंता क बिषय बा। नीबि, इमिली आम, बरगद, पीपल आ पाकड़ के बहुत पुराण पुराण पेड़ प्रयागराज शहर में बा। नया वृक्षारोपण में अधिकतर पेड़ शिरिष, सप्तपर्णी, गुलमोहर आ अमलताश के लागल बा। सहजन के बहुत पेड़ शहर में बा। सेना की अधिकार में काफ़ी इलाका अइसन बा जेवना में पेड़ संरक्षित बाड़ें। परेड ग्राउंड की ओर पीपल आ पकड़ के पेड़ भी लगावल गइल बा ई सुखद बाति बा।
जनसंख्या
सन 2011 की जनगणना की अनुसार प्रयागराज शहर के कुल जनसंख्या 12,16,719 बा। जनसंख्या घनत्व 1,087 लोग प्रति वर्ग किलोमीटर बा जेवन 2001 में 901 रहे। प्रयागराज में साक्षरता दर 86.50% बा जेवन राष्ट्रिय औसत 74% से अधिक बा। पुरुष जनसंख्या में साक्षरता दर 90.21% बा जबकि महिला साक्षरता दर 82.17% बा। प्रयागराज में लगभग 78% हिंदू, 20% मुसलमान, आ 1.8% जैन लोग बा।
संस्कृति
माघ मकरगत रवि जब होई। तीरथपतिहिं आव सब कोई।। देव दनुज किन्नर नर श्रेनी। सादर मज्जहिं सकल त्रिबेनीं।। तुलसीदास, राम चरितमानस, बालकाण्ड, 43।।
शिक्षा
प्रयागराज क शिक्षा की क्षेत्र में बहुत महत्वपूर्ण अस्थान बा। ए के उत्तरी भारत क शैक्षणिक राजधानी भी कहल जा सकेला। इलाहाबाद विश्वविद्यालय भारत क चौथा सबसे पुरान विश्वविद्यालय हवे। म्योर सेन्ट्रल कालेज के अस्थापना 1872 ई॰ में भइल रहे जेवना के 1887 ई॰ में इलाहाबाद विश्वविद्यालय बना दिहल गइल। बिच में इ राज्य सरकार की शासन में चलि गइल रहे लेकिन अब सन 2003 ई से फिर एकर केन्द्रीय विश्वविद्यालय क दर्जा बहाल हो गइल बा। एकरी आलावा इहँवा तीन गो मानद विश्वविद्यालय आ एगो मुक्त विश्व विद्यालय बा। मोतीलाल नेहरू राष्ट्रिय प्रौद्योगिकी संस्थान एगो मानद विश्वविद्यालय आ राष्ट्रीय महत्व के संस्थान बा। सैम हिग्स्बाटम कृषि, प्रौधोगिकी एवं बिज्ञान संस्थान (कृषि विश्विद्यालय, नैनी) पूरा दक्षिणी एशिया के सबसे पुरान आधुनिक विश्वविद्यालय मानल जाला।
सूरत
सूरत (Surat) भारत के गुजरात राज्य में एक ठो शहर बा।
जनसांख्यिकी
साल 2011 के जनगणना अनुसार सूरत के कुल शहरी जनसंख्या 4467797 बाटे आ आसपास के उपशहरी इलाका के मिला लिहल जाय तब कुल जनसंख्या 4585367 बा। जनसंख्या के हिसाब से ई भारत के 8वाँ शहर बाटे। जनगणना आँकड़ा के मोताबिक एह शहर में लिंगानुपात 756 आ साक्षरता के दर 87.89% बाटे।
कोरोना
कोरोना चाहे कॉरोना (corona; यूनानी भाषा मूल κορώνη से उपजल लातीनी शब्द जेकर मतलब "मुकुट" होला) प्लाज्मा के आभामंडल हवे जे सुरुज आ अन्य तारा सभ के सभसे बाहरी सतह के ऊपर पावल जाला। सुरुज के कोरोना के बिस्तार एकरे सतह से कई लाख किलोमीटर तक अंतरिक्ष में बाटे। एकरा के सभसे आसानी से पूर्ण सुरुज गरहन के समय देखल जा सके ला, बाकी समय में एकरा के कोरोनोग्राफ के मदद से देखल जाला। स्पेक्ट्रोस्कोपी आधारित नापजोख ई साबित करे ला कि एह एरिया में भारी आयोनाइजेशन होखे ला आ एह प्लाज्मा के तापमान बाटे जे सुरुज के सतह के तुलना में बहुते बेसी बा।
कोरोना से आवे वाली रौशनी मुख्य रूप से तीन किसिम के स्रोत से आवे ले। के-कोरोना (K-corona; K माने kontinuierlich, जर्मन में "लगातार" या "सतत") के उत्पत्ती सुरुज के रोशनी के द्वारा फ्री इलेक्ट्रान सभ के स्कैरिंग से होला; रिफ्लेक्ट होखे वाला फोटोस्फीयरिक एब्जार्प्शन लाइन सभ के एतना बेसी डाप्लर ब्राडनिंग हो जाला कि एह में कौनों एब्जार्पशन लाइन के चीन्हित ना कइल जा सके ला सभ एकलगातार स्पेक्ट्रम के रूप में देखलाई पड़े ला। एफ-कोरोना (F-corona (F इहाँ फ्राउनहॉफर खातिर हवे) के निर्माण सुरुज के किरन सभ के धूर के कन सभ से लड़ के छितरा जाए से होला आ एह में फ्राउनहॉफर एब्जार्प्शन लाइन देखलाई पड़ें लीं जे सुरुज के मूल प्रकाश में होखे लीं; ई एफ-कोरोना के बिस्तार सुरुज से बहुत बेसी इलांगेशन एंगल पर होला आ एकरा के जूडीक लाइट कहल जाला। ई-कोरोना (E-corona, E माने एमिशन) के निर्माण अइसन स्पेक्ट्रल एमिशन लाइन सब से बने ला जे कोरोना के प्लाज्मा में मौजूद आयन सभ द्वारा बने लीं; एह में बिस्तार वाली एमिशन लाइन देखलाई पड़े के कारन ई कोरोना के कंपोजीशन के बारे में जानकारी एकट्ठा करे में मददगार होला।
स्पाइस जेट
स्पाइस जेट एगो कम लागत वाला विमान सेवा ह, जवन की भारत की गुडगाँव शहर में आइल बा। इ जुलाई 2016 में यात्री संख्या और 11.27% बाज़ार की हिस्सा की साथ भारत क चौथा नम्बर क विमानसेवा रहल ह। इ विमान कम्पनी दिल्ली आ हैदराबाद हब से 40 गंतव्य स्थान खातिर रोजाना क 279 उड़ान क संचालन करेले जे में 34 भारतीय और 6 अन्तर्राष्ट्रीय गंतव्य स्थान क उड़ान शामिल बा। इ कम्पनी आपन पहिला विमान सेवा मई 2005 में शुरू कइलस। 2010 में भारतीय मिडिया दिग्गज कलानिधि मारन सन ग्रुप की जरिए ए कम्पनी में नियंत्रक हिस्सा प्राप्त क लिह न। इ विमान कम्पनी बोईंग 737 विमान बेड़ा और 8गो बोम्बार्डियर डैश विमान की साथ सेवा संचालन करेला।
1984-1996: मोदीलुफ्ट
ए कम्पनी क शुरुआत मार्च 1984 में निजी एयर टेक्सी सेवा देवे खातिर भारतीय उद्योगपति एस. के. मोदी द्वारा शुरू कराईल रहे। 17 फरवरी 1993 के कम्पनी आपन नांव एम् जी एक्सप्रेस क लिहलस और जर्मनी की विमान कम्पनी लुफ्तांसा की साथ तकनीकी साझेदारी क शुरुआत कइलस। एकरी बाद ई विमान कम्पनी मोदीलुफ्ट नांव से यात्री और कार्गो सेवा दिहलस सन 1996 ले।
नागपुर
नागपुर (Nagpur) भारत के महाराष्ट्र राज्य में एक ठो शहर बा।
स्पाइस जेट
2005-2013: शुरुआत और विस्तार
2004 में, यूके की संस्थापक-निदेशक भूलो (भूपेंद्र) कंसाग्रा द्वारा ए कम्पनी क अधिग्रहण करा गइल, ओकरी बाद एकर शुरुआत कम लागत वाला विमान सेवा की तौर प कराइल। सन 2005 में इ कम्पनी दुगो बोईंग 737-800 विमान से शुरुआत कइलस। एकर पहिला उड़ान 24 मई 2005 के दिल्ली से मुम्बई खातिर रहे। इ विमान कम्पनी जुलाई 2010 में 30गो बोईंग 737-800 विमान और दिसम्बर 2010 में 15गो बोम्बार्डियर खरीदले क आदेश दिहलस।
नागपुर
जनसांख्यिकी
साल 2011 के जनगणना अनुसार नागपुर के कुल शहरी जनसंख्या 2405665 बाटे आ आसपास के उपशहरी इलाका के मिला लिहल जाय तब कुल जनसंख्या 2497777 बा। जनसंख्या के हिसाब से ई भारत के 13वाँ शहर बाटे। जनगणना आँकड़ा के मोताबिक एह शहर में लिंगानुपात 963 आ साक्षरता के दर 91.92% बाटे।
स्पाइस जेट
कॉर्पोरेट मामला
स्पाइस जेट क हेड ऑफिस गुडगाँव में आइल बा। अजय सिंह जनवरी 2015 से एकर एमडी आ सीईओ की तौर पर काम संभालत न। ए विमान कम्पनी क लोगो में 15गो बिंदी 5गो 5गो क के 3 लाइन में व्यवस्थित कइल बा। स्पाइस जेट अपनी सब विमानन क नांव भारत की मसालन की नांव प धइले बा।
गंतव्य स्थान
अगस्त 2016 ले, गो एयर भारत में प्रतिदिन 306 उड़ान की साथ कुल 35 भारतीय और 6 अन्तर्राष्ट्रीय गंतव्य स्थान पर सेवा देत रहल ह। 5 साल की उड़ान सेवा की बाद एके 7 सितम्बर 2010 के अन्तर्राष्ट्रीय विमान सेवा शुरू कइले क इजाजत मिलल। 7 ऑक्टोबर 2010 के इ दिल्ली से काठमांडू और चेन्नई से कोलम्बो उड़ान की साथ आपन पहिला अन्तर्राष्ट्रीय विमान सेवा क शुरूआत कइलस।
बेड़ा
अगस्त 2016 ले स्पाइस जेट बोईंग 737-800 और बोम्बार्डियर क्यू400 विमानन की साथ उड़ान सेवा संचालन करत रहल ह।
सेवा आ सुविधा
कम लागतवाला विमान सेवा होखले की नाते, स्पाइस जेट इकोनॉमी श्रेणी और स्पाइसमेक्स श्रेणी (अधिक जगह, प्रीमियम इकोनॉमी) खाना की सुविधा की साथ 186 यात्री क्षमता प्रति विमान की साथ संचालन करेला। आपन लागत कम रखे खातिर स्पाइस जेट उड़ान की दौरान पूरक भोजन उपलब्ध करवले की जगह एके खरीदले क विकल्प देला। इ कम्पनी कौनो फ्रीक्वेंट फ्लायर कार्यक्रम नाहीं चलावेला और उड़ान की दौरान कौनो मनोरंजन क सुविधा नाहीं देला।
शुद्धोधन गाँवपालिका
शुद्धोधन गांवपालिका नेपाल के प्रदेश संख्या 6 के कपिलवस्तु जिला में एगो गाँवपालिका बा। एह गाँवपालिका के अस्थापना 10 मार्च 2017 के भइल आ नाया प्रशासनिक बिभाजन लागू भइल जेह में पहिले के  सौ.फर्साटीकर ,  मानपकडी ,  मानमटेरिया   आ  ख.वनगाई   गाँव बिकास समिति (गाविस) सभ के बिलय क के नाया   शुद्धोधन गांवपालिका  बनल ह । यी गांवपालिकाके नाम गौतम बुद्ध के पिताके नामसे नामांकित कइलासे शुद्धोधन गाँउपालिकाके  आपन अलग पहिचान रहल ह। यी गांवपालिका में कूल  7 गो वार्ड बाटे। एकर केन्द्र साविकके मानपकरी  गाविस में राखल गइल ह ।
साल 2011 के जनगणना के आँकड़ा अनुसार एह गाँवपालिका के कुल जनसँख्या 45201 बा आ रकबा 91.69 वर्ग किलोमीटर बा।
जलभंडार
जलभंडार या जलनिकाय (Body of water) पानी के भंडार के रूप में मौजूद चीज, उदाहरण खातिर समुंद्र, सागर, झील वगैरह के कहल जाला। छोट ताल, तालाब, गड़ही नियर चीज के भी जलभंडार कहल जा सके ला आ एह में पानी के थिर रूप में होखल भी जरूरी नइखे बलुक नद्दी, नाला वगैरह के भी जलभंडार कहल जाला जिनहन में पानी के बहाव होला।
कन्वर्जेन्स जोन
बड़हन पैमाना पर अइसन कन्वर्जेन्स जोन भूमध्य रेखा के आसपास इंटरट्रॉपिकल कन्वर्जेन्स जोन के रूप में बने लें आ एह जोन के अउरी गम्हीर होखे के घटना बैस्विक रूप से तापमान में बढ़ती के रिजल्ट बाटे। छोट पैमाना पर अइसन कन्वर्जेन्स सभ के कारण कपासी बादर बने लें आ अउरी गम्हीर होखे पर झंझावात सभ के उत्पत्ती होखे ला।
कनवर्जेंस के उल्टा दसा के डाइवर्जेंस होला जहाँ से हवा छितरा के एक दुसरे सेबिपरीत दिसा में बहे लीं आ अलगा होखे लीं।
इलाहाबाद बैंक
इलाहाबाद बैंक भारत के एक ठो प्रमुख राष्ट्रीयकृत बैंक रहल। एकर मुख्यालय कलकत्ता में रहे। एकर सुरुआत सन् 1865 में इलाहाबाद में भइल रहल। सितंबर 2017 तक दर्ज जानकारी अनुसार, भारत में इलाहाबाद बैंक के कुल 3,248 शाखा रहली सऽ|
2021 में एकर इंडियन बैंक के साथे विलय हो गइल।
शिवमूर्ति
शिवमूर्ति (जनम 11 मार्च 1950) हिंदी भाषा के एगो कहानीकार आ उपन्यासकार बाड़ें। उत्तर प्रदेश के सुल्तानपुर जिला के कुरंग गाँव में जनमल शिवमूर्ति के सुरुआती पढ़ाई गाँवे में भइल। त्रिशूल, तर्पण, आखिरी छलाँग इनके परसिद्ध उपन्यास बाड़ें आ इनके लिखल कहानी सभ में कसाईबाड़ा, तिरिया चरित्तर आ भरतनाट्यम के खास पहिचान मिलल। केशर कस्तूरी आ कुच्ची का क़ानून इनके कहानी संग्रह बाड़ें। शिवमूर्ति के रचना सभ दलित, स्त्री आ गाँव के वंचित लोगन के कहानी कहें लीं।
दूध
दूध उज्जर रंग के तरल पदारथ हवे जे स्तनधारी (मैमल) जानवरन के स्तन ग्रंथि से निकले ला। मुख्य रूप से ई मादा स्तनधारी जीव के बच्चा पैदा होखे के बाद कुछ समय खातिर स्तन ग्रंथि द्वारा पैदा कइल जाला आ छोट बच्चा सुरुआत में एही पर निरभर रहे ला। दूध पियावे वाला काल में, एकदम से सुरुआती दौर में जवन दूध होला ओकरा के बकेना के दूध कहल जाला आ एह में कोलोस्ट्रम नाँव के पदार्थ होला जे नया पैदा भइल शिशु खाती कई तरह से फायदेमंद होला काहें से कि एह में महतारी के शरीर से आइल एंटीबाडी सभ सामिल होखे लें जे बेमारी से लड़े में मददगार होलें।
बादर कभर
बादर कभर (cloud cover) चाहे बदरी (cloudiness) के मात्रा ई बतावे ला की कौनों जगह पर आसमान के केतना हिस्सा बादर सभ से छेकाइल चाहे तोपाइल बा। जमीन पर मौजूद कौनों जगह से देखले पर, अगर उहाँ पूरा बदरी होखे, आसमान ना देख्लाई पड़े ला आ सुरुज के घाम जमीन ले ना पहुँचे ला। बदरी कौनों जगह के मौसम के बारे में बतावे आ भाबिस्यबाणी करे में मददगार होला; ई खाली भर बरखा के दशा बतावे भर के कामे ना आवे ला बलुक ओह जगह के तापमान के भी परभावित करे ला।
बदरी के मात्रा बतावे खातिर ई जाँच कइल जाला कि आसमान के कऽ हिस्सा (अनुपात के रूप में, मने की आधा, चउथाई वगैरह) बादर से छेंकाइल बाटे। एकरा खातिर नापजोख के आम इकाई के ओक्टा (okta) कहल जाला जे हर आठवाँ हिस्सा खातिर नाप के बतावे ला; 0 ओक्टा माने साफ़ आसमान आ 8 ओक्टा माने पूरा तोपाइल आसमान होला।
अगर 0.1 के ऑप्टिकल गहिराई पर नापल जाय तब बैस्विक बदरी औसत लगभग 0.68 होखे ला। ई वैलू घट जाला (0.56) अगर 2 से बेसी ऑप्टिकल गहिराई पर नापल जाय; अगर सबडिविजिबल सिरस बादर सभे के गणना में ले लिहल जाव तब ई वैलू बढ़ जाला। आसान भाषा में एह अनुमान के बतावल जाय तब, एगो औसत के रूप में, कौनों समय-बिसेस पर पूरा पृथिवी के लगभग 52% हिस्सा बदरी से तोपाइल रहे ला।
नाप के पैमाना
मौसम बिज्ञान में बदरी के नाप (मीजरमेंट) के इकाई ओक्टा (okta) होला। ओक्टा के शाब्दिक अरथ होला आठवाँ हिस्सा। ई हर आठवाँ हिस्सा के साथ होखे वाला बदलाव खातिर एगो नंबर देला। एह तरीका से एकर पैमाना 0 से 8 तक ले होखे ला। एह पैमाना अनुसार 0 के मतलब होला एकदम साफ आसमान, जेह में कौनों बदरी न होखे; 1 ओक्टा के मतलब होला आसमान के आठवाँ हिस्सा बादर से छेकाइल बा; एही तरीका से 8 ओक्टा के मतलब होला कि पूरा आसमान पर बदरी लागल बा। कुछ बिसेस दसा में बहुत घन कोहरा चाहे भारी बरफबारी वगैरह होखले के 9 ओक्टा के चीन्हा दिहल जाला जेकर मतलब होला आसमान लउकते नइखे कि बादर के पता चले)।
मौसम संबंधी नक्शा सभ पर ओक्टा के मान के बिसेस चीन्हा सभ से देखलावल जाला। गोल चीन्हा में करिया रंग के भराव के मात्रा से ई चीन्हा बने लें (बगल में फोटो देखल जाया)। ओक्टा में बदरी के नापजोख बहुत आसान होला आ बिलकुल सीधा-सादा तरीका से, जइसे कि आइना में छाहीं के नाप के, नापल जा सके ला। ) ओक्टा के नाप के साथे समस्या ई होला कि ई बस आसमान के केतना एरिया बदरी से छेंकाइल बा इहे बता पावे ला, बादर के प्रकार आ मोटाई के बारे में ई कौनों जानकारी ना देला आ एह तरीका से एकरे द्वारा अल्बेडो (albedo) के अनुमान ना लगावल जा सके ला न एह बात के पता लगावल जा सके ला कि जमीन पर केतना सुरुज के रेडियेशन पहुँच रहल बा।
बदरी के नापजोख खातिर अब के ज़माना में सैटेलाइट फोटो के इस्तेमाल कइल जा रहल बाटे। ई सैटेलाइट सभ खास मौसम बिज्ञान के नापजोख वाला सैटेलाइट होलें आ पृथिवीस्थित ऑर्बिट (जियोस्टेशनरी) में रहे लें आ निश्चित समय के इंटरवल पर डेटा भेजे लें।
बदलावपन
बदरी के बैस्विक कभर में बस 0.03 के साल-दर-साल बदलावपन मिले ला, जबकि एक दिन से दुसरे दिन के बीचा में बादर के मात्रा पूरा बिस्व में बदलावपन 0.3 के आसपास होला। ज्यादातर डेटा ईहे बतावे लें की पृथिवी पर जमीनी हिस्सा के ऊपर समुंदरी हिस्सा सभ के तुलना में 0.10–0.15 कम बदरी होखे ला।
अक्षांस के परभाव देखल जाय तब 20°N के लगे के इलाका सभ में पूरा बैस्विक औसत के तुलना में 0.10 बदरी के बदलावपन होखे ले। लगभग एतने बदलावपन (0.15 बजाय की 0.10) मिले ला 20°S अक्षांस के आसपास के इलाका में। एकरे बिपरीत, दक्खिनी गोलार्ध के बिचला अक्षांसीय तूफानी इलाका सभ में 0.15–0.25 अधिक बदरी मिले ले, 60°S के बैस्विक बदरी औसत के तुलना में। एगो औसत के रूप में देखल जाय तब कौनों समय पर पूरा पृथिवी के लगभग 52% हिस्सा बदरी से तोपाइल रहे ला।
महादीप के पैमाना पर देखल जाय तब, लमहर समय ले के सैटेलाइट डेटा के अध्ययन से ई बात सोझा आवे ला कि सालाना आधार पर यूरोप, उत्तर अमेरिका, दक्खिन अमेरिका आ एशिया पर बदरी ज्यादा परभावी रहे ला जबकि अफिरका, मिडिल ईस्ट (अरब देस), आ ऑस्ट्रेलिया के ऊपर कम बदरी रहे ला आ साफ आसमान के दसा जादे पर्भावी रहे लीं। इलाकाई पैमाना पर देखल जाय तब कुछ क्षेत्र अइसन बाड़ें जहाँ लगभग सालों भर बदरी रहे ला जइसे की दक्खिन अमेरिका में अमेजन के क्षेत्र, जबकि कुछ इलाका सभ में हमेशा साफ़ आसमान रहे ला जइसे की अफिरका के सहारा।
टिपिकल बदरी ऊँचाई
बादर सभ के आसमान में ऊँचाई बिबिधता लिहले हो सके ला। हालाँकि, साधारण तौर पर बादर सभ के निचला हिस्सा, बेस, के ऊँचाई 4,000मी होखे ला आ ई ऊपर के ओर 5,000मी तक ले के बिस्तार लिहले होखे लें। बदरी के ऊँचाई पर अक्षांस के परभाव पड़े ला; ध्रुवीय इलाका सभ में इनहन के ऊँचाई क होखे ला जबकि बिसुवत रेखा वाला इलाका सभ में बदरी के ऊँचाई 8,000मी तक ले के हो सके ला।
नोट
<references group="नोट"/>
इंदौर
इन्दौर भारत के मध्य प्रदेश राज्य में एक ठो शहर बा।
जनसांख्यिकी
साल 2011 के जनगणना अनुसार इन्दौर के कुल शहरी जनसंख्या 19,64,086 बाटे आ आसपास के उपशहरी इलाका के मिला लिहल जाय तब कुल जनसंख्या 21,67,447 बा। जनसंख्या के हिसाब से ई भारत के 14वाँ शहर बाटे। जनगणना आँकड़ा के मोताबिक एह शहर में लिंगानुपात 925 आ साक्षरता के दर 85.87% बाटे।
सत्याग्रह
सत्याग्रह, मने कि सत्य खातिर आग्रह, सचाई पर मजबूत तरीका से अटल रहल, या सच के ताकत – एक किसिम के बिरोध आ प्रतिरोध के तरीका हऽ जेह में हिंसा के बिना, नागरिक प्रतिरोध कइल जाला। ई ह्रदय परिवर्तन के हथियार हवे।
वाट फ्रा किउ
वाट फ्रा किउ, जेकरा के अंग्रेजी में टेम्पल ऑफ एमराल्ड बुद्धा (Temple of the Emerald Buddha) के नाँव से जानल जाला, थाइलैंड के सभसे पबित्र बौद्ध मंदिर मानल जाला। एह मंदिर के संकुल में कई गो भवन बाने आ ई बैंकाक के इतिहासी ग्रैंड पैलेस के लगे बा। एह में बुद्ध के पन्ना मूर्ती बाटे।
रामगढ़ ताल
रामगढ़ ताल उत्तर प्रदेश के गोरखपुर शहर में बाटै। एकर एरिया लगभग 1700 वर्ग मीटर बा। ई गोरखपुर के मरीन ड्राइव कहल जाला। इहाँ लोग बोटिंग करे आ मनोरंजन खातिर जाए ला।
इतिहास
कथा-कहानी के स्रोत सभ के परमान से रामगढ़ ताल के कौनों रिसी के सराप से बूड़ल प्राचीन शहर बतावल जाला। कुछ दुसरे मत के हिसाब से ई नागवंशीय कोलिय लोग के शासन में रहल आ एकर नाँव रामग्राम रहल जे बाद में बाढ़ में बिला के ताल बन गइल। हालाँकि, अब के अध्ययन सभ के मोताबिक ई राप्ती नदी के छाड़न झील हवे, मने की राप्ती नदी कबो इहाँ से बहत रहल।
वाट फ्रा किउ
मंदिर के परिसर में कई गो बिल्डिंग बा। मुख्य स्तूप, लाइब्रेरी आ मुख्य मंदिर के अलावा अउरी बिबिध धार्मिक आयोजन खातिर भवन बाड़ें। एह बिबिध किसिम के रचना सभ में मूल थाई शैली के चीज जरूर सामिल बा जे ओह जमाना में चलनसार रहे।
रामगढ़ ताल
बिकास आ पर्यटन
रामगढ़ ताल गोरखपुर के प्रमुख पर्यटन आकर्षण सभ में से एक हवे। एहिजे बोटिंग के सुबिधा मौजूद बाटे। हाले में सरकार घोषणा कइलस की एहिजे क्रूज चलावल जाई जेह में डिनर के सुबिधा मौजूद रही।
खतरा आ चिंताजनक मुद्दा
वर्तमान में रामगढ़ ताल के कई किसिम के पर्यावरण संबंधी खतरा बाड़ें।
ठाणे
ठाणे (Thane) भारत के महाराष्ट्र राज्य में एक ठो शहर बा।
जनसांख्यिकी
साल 2011 के जनगणना अनुसार ठाणे के कुल शहरी जनसंख्या 18,41,488 बाटे आ आसपास के उपशहरी इलाका के मिला लिहल जाय तब कुल जनसंख्या 18,41,488 बा। जनसंख्या के हिसाब से ई भारत के 15वाँ शहर बाटे। जनगणना आँकड़ा के मोताबिक एह शहर में लिंगानुपात 888 आ साक्षरता के दर 89.41% बाटे।
फ्रीमैंटल डॉक्टर
फ्रीमैंटल डॉक्टर (Fremantle Doctor) चाहे फ्रियो डॉक्टर चाहे बस द डॉक्टर पच्छिमी ऑस्ट्रेलिया में दुपहरिया के बाद साँझ बेर बहे वाली समुंद्री हवा (सी ब्रीज) के बोलचाल के नाँव हवे। अइसन हवा गरमी के सीजन में एहिजे बहे ले आ एकरा से दक्खिनी पच्छिमी समुंद्र तट परभावित होखे ला। समुंद्र आ जमीनी हिस्सा के गर्म होखे के अंतर के कारन ई हवा बहे ले आ ई ठंढा आ आरामदायक हवा होखे ले।
फ्रीमैंटल, पच्छिमी आस्ट्रेलिया में एगो बंदरगाह शहर हवे।
एह शब्द के इस्तेमाल 1870 के दशक से मिले ला। अइसने हवा दक्खिन अफिरका में (केप डॉक्टर) आ वेस्ट इंडीज में भी बहे लीं।
यूरी गगारिन
यूरी अलेक्सेयेविच गगारिन (9 मार्च 1934 – 27 मार्च 1968) सोवियत एयर फोर्स के पायलट आ अंतरिक्षयात्री रहलें जे बाहरी अंतरिक्ष में जात्रा करे वाला पहिला ब्यक्ति बनलें; इनके अंतरिक्ष कैप्सूल जेकर नाँव वोस्टोक 1 रहल जे 12 अप्रैल 1961 के पृथ्वी के चारों ओर आपन पहिला चक्कर पूरा कइलस। गगारिन अपना एह उपलब्धी के चलते अंतर्राष्ट्रीय सेलिब्रिटी बन गइलें आ उनके "हीरो ऑफ़ दि सोवियत यूनियन" के अवार्ड दिहल गइल। 1967 में ई सोयुज 1 के बैकप दल के हिस्सा रहलें आ ई यान के दुर्घटना भ गइल जेकरा चलते सोवियत रूस के प्रशासक लोग इनके अंतरिक्ष जात्रा पर जाए से रोक दिहल जवना से कि अइसन जानल-मानल ब्यक्ति के कौनों दुर्घटना में मौत न हो जाय। हालाँकि, अगिला साल एगो मिग 15 हवाई जहाज के उड़ान के दौरान इनकर निधन भ गइल।
गगारिन के ई फोटो जुलाई 1961 में एगो कांफ्रेंस में लिहल गइल रहे जब ऊ फिनलैंड के दौरा पर रहलें, अपने अंतरिक्ष जात्रा के लगभग तीन महीना बाद।
नाम्खा
गांवपालिका के कुल क्षेत्रफल 2419.64 km2 बाटे आ कुल जनसंख्या 3900 व्यक्ति (2011 नेपाल सेंसस के हिसाब से) बाटे। इ गांवपालिका 6 गो वार्ड में बँटल बाटे।
ई गांवपालिका के स्थापना 10 मार्च 2017 में भइल रहल जब नेपाल सरकार पहिले के पुरनका प्रशासनिक इकाई (गाँव विकास समिति सभ) के रद्द कर दिहले रहल आ नयका संविधान के अनुसार कुल मिला के 753 गो स्थानीय तह स्थापित भइल।
हेप्का, खगलगाउँ, मुचु आ लिमि गाँव विकास समिति सभ के मिला के इ नयका गांवपालिका के गठन भइल रहल। ई गांवपालिका के मुख्यालय यलवांग, मुचु में स्थित बा।
मूँगा (रतन)
मूँगा चाहे मूंगा एक किसिम के समुंद्री जीव मूँगा के एगो खास जाति सभ के खोल के बनल चट्टानी चीज हवे जे लाल, गुलाबी भा सफ़ेद रंग के मजबूत पाथर नियर होला आ एकर इस्तेमाल बिबिध किसिम के गहना बनावे, अंगुठी में रतन के रूप में पहिरे में कइल जाला। हिंदू ज्योतिष में एकरा के मंगल ग्रह के रतन मानल जाला आ मंगल के मजबूती देवे खाती पहिरल जाला या दान कइल जाला।
ओस्लो
ओस्लो (Oslo) उत्तरी यूरोप में नार्वे देस के राजधानी आ एह देस के सभसे बड़ शहर बा। एही नाँव के काउंटी आ म्युनिसिपल एरिया भी हवे जेकर ई मुख्य केंद्र हऽ। ओस्लो म्युनिसिपलटी (नगर निगम) के कुल आबादी 6,98,660 (2021 के एस्टीमेट) बा जबकि पूरा मेट्रो सिटी के जनसंख्या 2010 के जनगणना में 17.1 लाख रहल।
ई नार्वे देस के आर्थिक आ प्रशासनिक राजधानी हवे। इहाँ के सभसे प्रमुख व्यापारिक बानिज्यिक शहर हऽ आ एकरा के बैस्विक शहर (ग्लोबल सिटी) के दर्जा भी दिहल जाला। अपना बिबिधता आ बैस्विकता के कारन एकरा के बीटा बैस्विक शहर (Beta World City) भी मानल जाला।
ई यूरोप के कुछ सभसे बेहतर रहे लायक बड़ शहरन में गिनल जाला। 2000 के दशक के शुरुआत में एकर आबादी तेजी से बढ़त दर्ज कइल गइल।
मूँगा
मूँगा चाहे मूंगा एगो समुद्री जीव हवे। ई जीव इनवर्टीब्रेट, माने कि बिना रीढ़ के हड्डी वाला होलें आ जीव बिज्ञान के बर्गीकरण में इनहन के सिंडारिया संघ के एंथोजोआ वर्ग में रखल जाला। इनहन के अंग्रेजी में कोरल कहल जाला आ ई जीव झुंड में निवास करे लें जहाँ पूरा झुंड के कोरल कॉलोनी आ एक ठो जीव के कोरल पॉलिप कहल जाला। इनहन के मौत के बाद बाकी बचल अंग एकट्ठा होखत जाला आ चट्टान बनावे ला जेकरा के कोरल रीफ़ (मूँगा के चट्टान) कहल जाला।
मिठाई
मिठाई भारत आ आसपास के इलाका में बने वाला कई किसिम के मीठा पकवान हईं जे दूध, फल आ अनाज में से कौनों भी चीज से बनल हो सके लीं आ इनहन के सवाद मीठ होला, बहुत सारी मिठाई सभ में सुगंध आ रंग के भी इस्तेमाल होला। मिठाई घरेलू रूप से भी बनावल जालीं आ बड़ा पैमाना पर कौनों कार-परोज में भा दुकान पर बेचे खाती हलुआई लोग भी बनावे ला। भारत, पाकिस्तान, नेपाल, श्रीलंका, बांग्लादेस नियर देस सभ में हजारन गो दुकान खाली मिठाइए बनावे आ बेचे के बिजनेस करे लीं।
आमतौर पर मिठाई बनावे में इस्तेमाल सामान के आधार पर इनहन के बर्गीकरण कइल जा सके ला। दूध से बनल मिठाई, फल से बनल मिठाई भा अनाज से या फिर इनहन के मिलजुल रूप से बनल मिठाई हो सके लीं। मिठाई बनावे के तरीका के आधार पर भी ई कई किसिम के होखे लीं। कुछ के पकावल जाला (पानी में, चाहे बाहिरी भा खुदे सामग्री के आपन पानी में), कुछ के सेंक के पकावल जाला, कुछ के तेल-घीव में छानल (फ्राई कइल) जाला, कुछ भूज के बनावल जालीं आ कुल्फी नियर कुछ मिठाई जमा के भी बनावल जालीं।
मिठाई सभ के रूप-रंग आ सवाद में क्षेत्रीय बिबिधता आ हर इलाका के अलग-अलग खासियत भी देखल जाला। कौनों क्षेत्र बिसेस कौनों खास मिठाई खातिर परसिद्ध हो सके ला भा एकही मिठाई अलग-अलग क्षेत्र के हिसाब से अलग सवाद-सुगंध लिहले हो सके ले। भारतीय इलाका के बारे में एगो लेखक के कहनाम बा कि "साइदे दुनिया के कौनों अइसन हिस्सा होखी जहाँ अतना बिबिधता वाली आ अतना किसिम के मिठाई मिलें"।
कुछ मिठाई बिसेस परब-तिहुआर से जुड़ल होलीं, जइसे कि गोझिया होली पर बनावल जाले या माँठ (ठेकुआ) भा पिठिया छठ पूजा खातिर बनावल जाला। बहुधा, मिठाई पहिले देवता लोग के परसाद के रूप में भी चढ़ावल जालीं। अलग-अलग मिठाई सभ के खाए के समय भी अलग हो सके ला, जइसे कि जिलेबी आमतौर पर सबेरे खाइल जाले।
मूँगा के चट्टान
मूँगा के चट्टान (coral reef) समुंद्री पानी के भीतर एक किसिम के इकोसिस्टम होला। मूँगा सभ एक किसिम के समुंद्री जीव होलें जे झुंड में रहे लें आ इनहन के मौत के बाद इनहना के बचल खोल चट्टान के रूप में जमत जाले। एही तरीका से पुराना जमाव पर नया मूँगा सभ के झुंड निवास करत रहे ला आ एह चट्टान में बढ़ती होखत रहे ले।
स्तन
स्तन ग्रंथि चाहे थन एगो ग्रंथि (ग्लैंड) होले जे मनुष्य में आ अउरी कई जानवर सभ के शरीर के अंग के रूप में, नया पैदा भइल बच्चा सभ के पोषण खाती दूध पैदा करे के काम करे ला। ई एगो एक्सोक्रान ग्लैंड हवे। अइसन जानवर सभ जिनहन के शरीर में ई ग्रंथि पावल जाले, स्तनधारी कहालें आ जंतु बिज्ञान के वर्गीकरण में इनहन के मैमेलिया वर्ग में रखल जाला (मैमेल शब्द लैटिन भाषा के मामा शब्द से आवे ला जेकर मतलबे स्तन होला)।
स्तन पूरा अंग के कहल जाला जे दूध पैदा करे ला जबकि एकरे ऊपरी हिस्सा भा सभसे अंतिम बाहरी माथ पर निकलल उभार के चूची (संस्कृत: चुचूक से) भा अंग्रेजी में निप्पल कहल जाला। दूध खाती पोसल जाये वाला जानवर जइसे कि गाइ आ भइस में एकरा के थन भा थान कहल जाला (इहो स्तन के देसी रूपांतर हवे) आ चूची सभ के छीमी भा छिम्मी भी कहल जाला।
मनुष्य आ चिंपांजी नियर कुछ जानवर सभ में ई ग्रंथि शरीर के ऊपरी हिस्सा में, छाती पर पावल जाले जबकि कुक्कुर, बिलार आ सूअर नियर जानवरन में ई पेट वाला हिस्सा में होखे ले, गाई आ भइस में ई पछिला गोड़न के बीच में होखे ले।
स्तन से दूध के निकसल कभी-कभार अट्रेंडम भी हो सके ला बाकी ज्यादातर स्थिति में दूध निकले के समय बच्चा पैदा होखे के बाद होला जेकरा के लैक्टेशन पीरियड कहल जाला। आम तौर पर मादा जानवर के स्तन से दूध निकले ला आ नर सभ में ई अंग बस चीन्हात्मक रूप से होला; हालाँकि, अपवाद के रूप में कुछ जीव प्रजाति सभ में नर भी दूध पियावे के काम करे लें।
मेघदूत एप
ई एप अगस्त 2019 में लांच कइल गइल। शुरुआत में ई एप 150 जिला सभ खातिर लांच कइल गइल रहे हालाँकि नवंबर 2019 के खबर के मोताबिक ओह समय तक एकर कभरेज 668 जिला सभ में भ गइल रहे आ ई 10 भाषा सभ में जानकारी उपलब्ध करा रहल बाटे।
वडोदरा
वडोदरा (Vadodara) भारत के गुजरात राज्य में एक ठो शहर बा।
जनसांख्यिकी
साल 2019 में हुए जनगणना के अनुसार वडोदरा शहर की कुल शहरी जनसंख्या 21,80,000 है और पुरे गुजरात की जनसंख्या 6,27,00,000 है !
बिशाखापट्टनम
बिशाखापट्टनम (Visakhapatnam) भारत के आंध्र प्रदेश राज्य में एक ठो शहर बा।
जनसांख्यिकी
साल 2011 के जनगणना अनुसार बिशाखापट्टनम के कुल शहरी जनसंख्या 1728128 बाटे आ आसपास के उपशहरी इलाका के मिला लिहल जाय तब कुल जनसंख्या 1728128 बा। जनसंख्या के हिसाब से ई भारत के 17वाँ शहर बाटे। जनगणना आँकड़ा के मोताबिक एह शहर में लिंगानुपात 978 आ साक्षरता के दर 81.79% बाटे।
बाबा कीनाराम
बाबा कीनाराम सत्रहवीं सदी में बनारस में एगो अघोरी संत रहलें। मूल रूप से वर्तमान चंदौली क्षेत्र में जनमल बाबा कीनाराम के बनारस में शैव मत के अघोरी शाखा के संस्थापक मानल जाला।
शिगमो
शिगमो चाहे शिग्मो गोवा आ महाराष्ट्र के कोंकण इलाका के तिहुआर हवे। इहो बसंत के, चाहे गर्मी के सीजन शुरू होखे के उपलक्ष में मनावल जाये वाला तिहुआर हवे आ होलिये नियन इहो फागुन महीने के पुर्नवासी से जुड़ल बा। पूर्णिमा के पाँच दिन पहिले से ई तिहुआर सुरू हो जाला। नाच-गाना आ खुसी मनावल एह तिहुआर के बिसेस्ता हवें। एकरे नाँव के उत्पत्ती संस्कृत के सुग्रीष्मक से बतावल जाला।
खारा पानी
खारा पानी, खार पानी या समुन्द्री जल (Seawater) पानी के अइसन प्रकार बा जे सागर या महासागर में मिले ला। एह में बिबिध परकार के नून मिलल होलें। दुनिया के सगरी समुंद्र सभ के औसत खारापन 3.5% (35 g/L, या 599 mM) बाटे; एकर मतलब ई की हर एक लीटर समुंदरी पानी में औसतन 35 ग्राम नून पावल जाला। हालाँकि, हर जगह ई एक्के बराबर ना रहे ला आ अलग-अलग समुंद्र में ई कम बेसी मिल सकेला।
बाहरी कड़ी
सारिणी
अमिताव कुमार
अमिताव कुमार (जनम 17 मार्च 1963) एगो भारतीय लेखक आ पत्रकार बाड़ें जे वस्सार कॉलेज में हेलेन डी. लॉकवुड चेयर पर अंग्रेजी के प्रोफेसर बाड़ें।
शुरुआती जिनगी
कुमार के जनम भारत के बिहार राज्य के आरा शहर में 17 मार्च 1963 के भइल रहे। आरा से नगीचहीं बिहारे में पटना में इनके पालान भइल। उहाँ उ आपन सुरुआती साल सेंट माइकल हाई स्कूल में बितवलें। भारत में कुमार 1984 में हिंदू कॉलेज, दिल्ली विश्वविद्यालय से राजनीति विज्ञान में स्नातक के डिग्री हासिल कइलें। उ दिल्ली विश्वविद्यालय (1986) आ सिराक्यूज विश्वविद्यालय (1988) से भाषा विज्ञान आ साहित्य में दू गो मास्टर डिग्री लिहले बाड़ें। 1993 में मिनेसोटा विश्वविद्यालय के सांस्कृतिक अध्ययन आ तुलनात्मक साहित्य विभाग से डॉक्टरेट के डिग्री लिहलें। अब ऊ अपना परिवार के साथे न्यूयॉर्क के पाउकीपसी में रहेलें।
अवार्ड आ फेलोशिप
कुमार के गुगेनहेम फेलोशिप (2016) से सम्मानित कइल गइल बा। एकरे अलावा इनके लैनन फाउंडेशन मार्फा रेजिडेंसी, यड्डो में रेजिडेंसी, नॉर्मन मेलर राइटर्स कॉलोनी में फिक्शन फेलोशिप, वेस्लेयन राइटर्स फेस्टिवल में बरच फेलोशिप से सम्मानित कइल गइल बा आ लगातार तीन साल से दक्खिन एशियाई पत्रकार संघ से पुरस्कार भी मिलल बा। एकरा अलावा, इनके एनईएच, येल यूनिवर्सिटी, स्टोनी ब्रुक यूनिवर्सिटी, डार्टमाउथ कॉलेज, आ यूनिवर्सिटी ऑफ कैलिफोर्निया-रिवरसाइड से रिसर्च फेलोशिप से सम्मानित कइल गइल बा। एशियन अमेरिकन लिटरेरी अवार्ड में ए फॉरेनर कैरीइंग इन द क्रुक ऑफ हिज आर्म ए टिनी बम के साल के सर्वश्रेष्ठ गैर-कथा किताब के रूप में भी चुनल गइल।
उत्तर प्रदेश
उत्तर प्रदेश भारत क सभसे ढेर जनसंख्या वाला राज्य आ दुनिया में सभसे ढेर जनसंख्या वाला देस-उपबिभाग बाटे। भारतीय उपमहादीप के उत्तरी-बिचला इलाक में पड़े वाला एह राज्य के कुल आबादी लगभग 200 मिलियन (20 करोड़)बाटे। लखनऊ एह राज्य के राजधानी हवे।
ब्रिटिश शासन के दौरान 1 अप्रैल 1937 के यूनाइटेड प्रोविंस के नाँव से ई प्रदेश के रूप में बनावल गइल आ आजादी के बाद 1950 में एकर नाँव बदल के उत्तर प्रदेश रखाइल। 9 नवंबर 2000 के एह राज्य से उत्तरी पहाड़ी इलाका के अलग क के उत्तरांचल (अब उत्तराखंड) राज्य बनल। वर्तमान में, प्रशासन खातिर ई अठारह गो मंडल आ 75 जिला में बिभाजित कइल गइल बा।
भूगोलीय रूप से ई राज्य गंगा के मैदान के सपाट हिस्सा में स्थित बा आ इहाँ उष्णकटिबंधीय मानसूनी जलवायु पावल जाले। राज्य के पछिम ओर राजस्थान; उत्तर-पच्छिम में हरियाणा, दिल्ली आ हिमाचल प्रदेश; उत्तर में उत्तराखंड आ नेपाल; पूरुब ओर बिहार आ दक्खिन ओर मध्य प्रदेश बाड़ें; जबकि एकदम दक्खिन-पूरुब के छोर पर एकर कुछ सीमा झारखंड आ छत्तीसगढ़ के साथ भी सटल बा। कुल 243,290 बर्ग किलोमीटर (93,933 बर्गमील) रकबा वाला ई राज्य भारत के 7.33% भाग हवे आ चउथा सबसे बड़ राज्य भी हवे।
अर्थब्यवस्था के आकार के मामिला में ई भारत के तीसरा सभसे बड़ राज्य बा जहाँ जीडीपी ₹9,763 बिलियन (US$150 बिलियन) बाटे। खेती आ सर्विस क्षेत्र प्रमुख आर्थिक कामकाज बाड़ें; सर्विस सेक्टर में परिवहन, पर्यटन, होटल, अचल संपत्ति, इंशोरेंस आ फाइनेंस संबंधी चीज सामिल बाटे। गाजियाबाद, बुलंदशहर, कानपुर, गोरखपुर, इलाहाबाद, भदोही, रायबरेली, मुरादाबाद, बरेली, अलीगढ़, सोनभद्र, आ बनारस एह राज्य में औद्योगिक रूप से महत्व वाला शहर बाने।
प्राचीन आ मध्य्कालीन दौर में उत्तर प्रदेश ताकतवर राज सभ के भूमि रहल बा। इहाँ प्राकृतिक आ इतिहासी पर्यटन के कई जगह बा जइसे की आगरा, बनारस, कौशांबी, बलियाँ, श्रावस्ती, गोरखपुर, कुशीनगर, लखनऊ, इलाहाबाद वगैरह। धार्मिक रूप से हिंदू धर्म के सबसे प्रमुख शाखा वैष्णव मत के दू गो अवतार राम आ कृष्ण एही राज्य में पैदा भइल बतावल जालें आ अजोध्या आ मथुरा प्रसिद्ध धार्मिक तीर्थ हवें। गंगा के तीरे बसल बनारस आ गंगा आ यमुना नदी के संगम पर मौजूद इलाहाबाद के हिंदू धरम में बहुत महत्व बा। दूर उत्तर-पूरुब कोना पर मौजूद गोरखपुर नाथ सम्प्रदाय के संस्थापक गोरखनाथ के भूमि मानल जाले।
आदिकाल
शिकार आ भोजन संग्रह करे वाला आदिम मनुष्य लोग के उपस्थिति एह इलाका में रहल जहाँ आज के उत्तर प्रदेश बा  आ अनुमान बा की ई लोग 85,000 से 72,000 साल पहिले इहाँ रहे। इहाँ से पुरापाषाणकाल के चीज भी मिलल बा जे 21,000–31,000 साल पुरान बतावल गइल बा आ मेसोलिथिक/माइक्रोलिथिक जमाना के आदिम लोग के 10550–9550 ईसा पूर्व के बस्ती के अवशेष प्रतापगढ़ जिला से मिलल बा जेह में पालतू मवेशी, बकरी आ भेड़ पाले आ खेती के सुरुआत के प्रमाण कम से कम 6000 ईसा पूर्व तक ले के मिलल बा जे धीरे-धीरे c. 4000 से 1500 ईसापूर्व ले बिकसित भइल; सिंधु घाटी सभ्यता आ हड़प्पा संस्कृति के दौर से होत वैदिक काल आ लोहा के जुग ले आइल।
प्राचीन जुग
दक्खिन भारत पर हमला करे वाला ज्यादातर लोग गंगा के मैदान के इलाका से जरूर गुजरल जेकरा आज के उत्तर प्रदेश कहल जाला। एह इलाका पर कंट्रोल कइल सगरी भारतीय साम्राज्य सभ खातिर बहुत महत्व के चीज रहल बा आ अपना स्थायित्व आ बिकास खातिर सगरी बड़हन साम्राज्य सभ एह इलाका के महत्व दिहले बाने, एह में मौर्य (320–200 BC), कुषाण (CE 100–250), गुप्त (350–600), आ गुर्जर-प्रतिहार (650–1036) साम्राज्य के नाँव गिनावल जा सकत बाटे। गुप्त साम्राज्य के तूर देवे वाला हूण आक्रमण के पाछे-पाछे गंगा के मैदान के एह इलाका में कन्नौज के उदय भइल। हर्षवर्धन (590–647) के राज में कन्नौज के राजघराना अपना चरम पर पहुँच गइल। एह समय ई पंजाब से लेके गुजरात ले आ पूरुब में बंगाल से उड़ीसा ले बिस्तार लिहले रहल। एह में मध्य भारत के कुछ अइसन इलाका भी शामिल रहल जे नर्मदा नदी के दक्खिन के इलाका रहल, पूरा गंगा-जमुना मैदान टेम्पलेट एकर भाग रहबे कइल। वर्तमान भारत में कई समुदाय बाने जे अपना के एह कन्नौज के राज से फइलल लोग के बंसज बतावे ला। हर्ष के मउअति के बाद उनके ई साम्राज्य कई राजघराना सभ में टूट गइल, इनहन पर गुर्जर-प्रतिहार लोग आक्रमण कइल आ शासन कइल, एकरा बाद ई लोग के बंगाल के पाल बंस के भी चुनौती दिहल। कन्नौज पर दक्खिनी भारत के राष्ट्रकूट बंस के लोग द्वारा आठवी से दसवीं सदी के बीच भी कई गो आक्रमण भइल।
मध्यकाल आ सुरुआती आधुनिक जुग
16वीं सदी में, फरगाना घाटी (आधुनिक उजबेकिस्तान) के रहे वाला आ तैमूर आ चंगेज खान के बंसज, बाबर द्वारा खैबर दर्रा से हो के दक्खिनी एशिया में आक्रमण कइल गइल आ मुग़ल साम्राज्य के स्थापना भइल जेह में वर्तमान समय के अफगानिस्तान, पाकिस्तान, उत्तर भारत आ बांग्लादेश के हिस्सा आवे लें। मुग़ल लोग मध्य एशिया के तुर्क लोग के बंसज रहे आ इनहन लोग के बंस में मंगोल पूर्वज लोग के भी मिलावट रहे। मुग़ल काल में उत्तर प्रदेश के इलाका साम्राज्य के हिरदय (हार्टलैंड) नियर बन गइल। मुग़ल शासक बाबर आ हुमायूँ दिल्ली से शासन कइल। साल 1540 में अफगान योद्धा, शेर शाह सूरी द्वारा मुग़ल बादशाह हुमायूँ के हरा के उत्तर प्रदेश पर अधिकार जमा लिहल गइल। शेर शाह आ उनके लड़िका इस्लाम शाह द्वारा उत्तर प्रदेश पर ग्वालियर से शासन कइल गइल। इस्लाम शाह के मौत के बाद उनके परधानमंत्री हेमू उत्तर प्रदेश के डि फैक्टो शासक बन गइल अ एह राज में बिहार, मध्य प्रदेश, आ बंगाल के पच्छिमी हिस्सा भी शामिल रहल। हेमू आपन टाइटिल हेमचंद्र विक्रमादित्य रखलें आ उनके औपचारिक राज्यारोहण दिल्ली के पुराना किला में 7 अक्टूबर 1556 के भइल। पानीपत के दूसरा जुद्ध में हेमू के निधन भइल आ उत्तर प्रदेश पर अकबर क शासन स्थापित भइल। अकबर द्वारा आगरा आ फतेहपुर सीकरी से शासन चलावल गइल। 18वीं सदी में मुगल साम्राज्य के पतन के बाद खाली जगह के मराठा साम्राज्य द्वारा भरल गइल आ मराठा लोग उत्तर प्रदेश पर हमला कइल जेह में रोहिल्ला लोग हार गइल आ रुहेलखण्ड पर रघुनाथ राव आ मल्हाराव होलकर के शासन हो गइल। मराठा आ रोहिल्ला लोग के बिचा में संघर्ष के अंत भइल 18दिसंबर 1788 के, जब नजीबुद्दौला के पोता गुलाम कादिर के महादजी सिंधिया द्वारा हरा के गिरफ्तार क लिहल गइल। 1803 में दूसरा आंग्ल-मराठा जुद्ध के बाद ब्रिटिश ईस्ट इंडिया कंपनी द्वारा मराठा लोग के हरा दिहल गइल आ उत्तर प्रदेश पर अंग्रेजी राज स्थापित हो गइल।
ब्रिटिश राज में
18वीं सदी के दूसरा हिस्सा में उत्तर भारत में कई गो लड़ाई, बंगाल से सुरू हो के पच्छिम के ओर बढ़त क्रम में, भइल आ इलाका धीरे-धीरे ब्रिटिश ईस्ट इंडिया कंपनी के शासन में आ गइल। अजमेर आ जयपुर के राजघराना एही कंपनी राज में नार्थ-वेस्टर्न टेरीटरी (उत्तर-पच्छिमी इलाका) में शामिल कइल गइल रहल आ एकर नाँव तब "नार्थ-वेस्टर्न प्रोविंस" (आगरा के) रखल गइल रहे। बाद में यूपी भारत के पाँचवाँ सभसे बड़ राज्य बनल, बाकिर ई तबो ब्रिटिश भारत के सभसे छोट राज्य रहे। एकर राजधानी दू बेर आगरा आ इलाहाबाद के बीच एहर-ओहर कइल गइल।
ब्रिटिश शासन से गम्हिराहे असंतोख के चलते बंगाल रेजीमेंट के सिपाही लोग जे मेरठ में तैनात रहल, बिद्रोह क दिहल। एह घटना में उत्तर प्रदेश के मंगल पांडे के बिद्रोह के सुरुआत करे के श्रेय दिहल जाला। एकरे बाद क्रम से बिद्रोह के बिस्तार होत गइल आ इतिहास में ई 1857 के बिद्रोह भा भारत के पहिली आजादी के लड़ाई के रूप में देखल जाला। कानपुर में नाना साहेब, तात्यां टोपे, आ अजीमुल्ला, लखनऊ में बेगम हजरत महल, झाँसी में रानी लक्ष्मीबाई, बरेली में खान बहादुर खान, फैजाबाद में मौलवी अहमदुल्लाह, कालपी में ताँत्या टोपे, इलाहाबाद में लियाकत अली, मेरठ में कदम सिंह आ मथुरा में देवी सिंह एह बिद्रोह के अगुआई कइल लोग। कुछ दिन बाद जब ब्रिटिश सासन दोबारा आपन सत्ता कायम क लिहलस, 1 नवंबर 1958 के इलाहाबाद में दरबार के आयोजन कइल गइल आ लार्ड कैनिंग महारानी के घोषणापत्र पढ़लें आ एकरे बाद भारत के सत्ता ईस्ट इंडिया कंपनी के हाथ से सीधे इंग्लैंड के महारानी के हाथ में चल गइल। बिद्रोह के बिफलता के बाद के राजीनीतिक स्थिति में अंग्रेज लोग आपन स्थिति अउरी पोढ़ करे खाती बिद्रोही प्रदेश सभ के बाँट के नया तरीका से राजनीतिक बिभाजन कइल। नार्थ-वेस्ट प्रोविंस के दिल्ली इलाका के पंजाब के संघे बिलय क दिहल गइल, अजमेर आ मारवाड़ के राजपुताना में बिलय कइल गइल, अवध के नया राज्य के रूप में स्थापित कइल गइल आ एकर नाँव 'नार्थ वेस्टर्न प्रोविंस ऑफ आगरा एंड अवध' रखल गइल, जेकरा के 1902 में 'यूनाइटेड प्रोविंस ऑफ आगरा एंड अवध' क दिहल गइल। आमतौर पर एकरा के यूनाइटेड प्रोविंस भा यूपी कहल जाए लागल।